Diari Oficial de la Generalitat Valenciana


Sumari del DOGV 8557, del 28-05-2019 (2019/4904)

RESOLUCIÓ de 8 de maig de 2019, de la directora general d'Investigació, Innovació, Tecnologia i Qualitat, per la qual s'accepta la renúncia a una beca i es declara deserta la beca per al període restant.
-----------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8557

Data del DOGV
:   28-05-2019

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2019/4904


Data del document
:   08-05-2019

Organisme emissor
:   Conselleria de Sanitat Universal i Salut Pública

Tipus de document
:   Resolució

Anàlisi jurídica

 Descriptors 

:   * Conselleria de Sanitat Universal i Salut Pública
    * ajuda pública

RESOLUCIÓ de 8 de maig de 2019, de la directora general d'Investigació, Innovació, Tecnologia i Qualitat, per la qual s'accepta la renúncia a una beca i es declara deserta la beca per al període restant. [2019/4904]  
Fets  
Mitjançant l'Ordre 7/2016, de 31 d'agost, de la Conselleria de Sanitat Universal i Salut Pública (DOGV 7866, 06.09.2016), es van establir les bases reguladores de concessió de beques per a la realització de pràctiques professionals en la Direcció General d'Investigació, Innovació, Tecnologia i Qualitat.   
Per Resolució de 8 de juny de 2017 (DOGV 8064, 16.06.2017) de la Conselleria de Sanitat Universal i Salut Pública, es va convocar una beca per a la realització de pràctiques professionals en matèria d'innovació en salut de la Direcció General d'Investigació, Innovació, Tecnologia i Qualitat.  
Per Resolució de 27 de setembre de 2017, de la directora general d'Investigació, Innovació, Tecnologia i Qualitat (DOGV 8139, 02.10.2017) es va adjudicar la beca a Rut Pérez Santonja, amb DNI ?4700, (del 01.10.2017 al 30.09.2018), i es va constituir una borsa de reserva prioritzada.  
Per Resolució de 25 de juny de 2018, de la Direcció General d'Investigació, Innovació, Tecnologia i Qualitat (DOGV 8064, 16.06.2017) es va prorrogar la citada beca per un any addicional.  
Amb data 3 de maig de 2019 l'adjudicatària Rut Pérez Santonja envia un escrit de renúncia a la beca que se li havia concedit, amb efectes del dia 12 de maig de 2019.  
  
Fonaments jurídics  
I. D'acord amb l'article 23 de l'Ordre 7/2016, de 31 d'agost, la renúncia a les beques suposarà la pèrdua de tots els drets inherents a aquestes i, per tant, el seu import deixarà de percebre's a partir d'aqueix moment.  
II. D'acord amb l'article 19.3 de la citada ordre 7/2016, si la vacant es produeix una vegada transcorreguda la meitat del període de duració de la beca, aquesta es podrà declarar deserta.  
Per tot això, vistos els preceptes citats i altres de general i pertinent aplicació, resolc:  
  
Primer  
Acceptar la renúncia de Rut Pérez Santonja al gaudi de la beca per a la realització de pràctiques professionals en matèria d'innovació en salut en la Direcció General d'Investigació, Innovació, Tecnologia i Qualitat, amb efectes del dia 12 de maig de 2019.  
  
Segon  
Declarar deserta la beca, ja que ha transcorregut més de la meitat del període de duració establit.  
  
Tercer  
La publicació de la present resolució produirà els efectes de notificació, d'acord amb el que disposa l'article 45.1 de la Llei 39/2015, d'1 d'octubre, del procediment administratiu comú de les administracions públiques.  
  
Contra la present resolució, que posa fi a la via administrativa, podrà interposar-se, potestativament, recurs de reposició davant el mateix òrgan que la dicta, en el termini d'un mes, comptador des de l'endemà de la seua notificació o bé, directament, recurs contenciós administratiu davant el jutjat contenciós administratiu, en el termini de dos mesos, comptadors des de l'endemà de la seua notificació, d'acord amb el que disposen els articles 8 i 46 de la Llei 29/1998, de 13 de juliol, reguladora de la jurisdicció contenciosa administrativa.  
  
  
València, 8 de maig de 2019.- La directora general d'Investigació, Innovació, Tecnologia i Qualitat: Ana María Ávila Peñalver.